
          REPUBLIKA E SHQIPËRISË
            BASHKIA POGRADEC
DREJTORIA E BURIMEVE NJERËZORE DHE SHËRBIMEVE MBËSHTETËSE


Nr.______prot.                                                                               Pogradec, më___.___.2026

SHPALLJE PËR VEND TË LIRË PUNE NË BASHKINË POGRADEC

Bazuar në pikën “g” të nenit 64 të ligjit 139/2015 “Për vetëqeverisjen vendore” i ndryshuar, Ligjit nr. 9780, datë 16.07.2007 “Për inspektimin dhe mbrojtjen e territorit nga ndërtimet e kundërligjshme” i ndryshuar, Bashkia Pogradec do të fillojë proçedurat për plotësimin vendit vakant në Agjencinë e Mbrojtjes së Territorit, si më poshtë: 

· 1 ( një) pozicion-  Punonjës inspektimi për ndërtimin, pranë  Inspektoriatit të Mbrojtjes së Territorit, Agjencia e Mbrojtjes së Territorit, Bashkia Pogradec. 

Qëllimi i Vendit të Punës
Ushtron përgjegjësinë e kontrollit dhe zbatimit të ligjshmërisë e të standardeve teknike në fushën e ndërtimit dhe urbanistikës dhe ato të parashikuara shprehimisht në ligje të tjera, brenda territorit administrativ të Bashkisë.

Detyrat dhe Përgjegjësitë 
1. Vendos përmbushjen e detyrimeve ligjore në fushën e ndërtimit dhe urbanistikës.
2. Konstaton ndërtimin e ligjshëm dhe të paligjshme dhe plotëson procesverbal.
3. Paraqet pranë organeve përkatëse kërkesën për heqje të liçencës profesionale personale ose të shoqërisë, në rast të ndërtimit pa leje, si dhe në rastet kur vëren shkelje të kushteve teknike të zbatimit, projektimit dhe shkelje të masës së pezullimit të punimeve të ndërtimit.
4.  Vendos pezullimin e punimeve në ndërtim në rastin kur një afat kohor paraprak është i nevojshëm për marrjen e vendimit për përmbushjen e detyrimeve ligjore në fushën e ndërtimit dhe urbanistikës.
5.  Përgatit kallëzimin penal për veprat penale të konstatuara gjatë ushtrimit të kontrollit dhe e paraqet atë pranë organeve përgjegjëse, sipas legjislacionit në fuqi.
6. Jep informacionin e kërkuar Inspektoratit Ndërtimor e Urbanistik Kombëtar brenda një afati kalendarik 10-ditor, si dhe krijon të gjitha lehtësitë për përmbushjen e detyrave të këtij Inspektorati.
7. Merr vendim zhdëmtimi në ngarkim të subjektit kundërvajtës, për shpenzimet e prishjes së objektit dhe të kthimit të truallit në gjendjen e mëparshme

Kualifikimet dhe Cilësitë e Punonjësit
1. Diplomë e nivelit “Bachelor” ose “Master” në fushat e inxhinierisë së ndërtimit, arkitekturës, urbanistikës, konstruksionit, transportit, teknologjisë së materialeve, gjeologjisë, hidrogjeologjisë dhe mjedisit.
2. Të ketë  përvojë në profesion.
3. Gëzon integritet individual dhe profesional si dhe pjekuri emocionale
4. Aftësi të mira planifikuese dhe organizative, negociuese dhe në zgjidhjen e konfliktit.
5. Aftësi të mira interpersonale e i aftë të punojë me grupe të ndryshme njerëzish në mënyrë profesionale dhe etike.

A. Kandidatët për “Punonjës inspektimi për ndërtimin” duhet të plotësojnë kërkesat e posaçme si vijon:

1. Të jetë shtetas shqiptar; 
1. Të ketë zotësi të plotë për të vepruar;
1.  Të zotërojë gjuhën shqipe, të shkruar dhe të folur;
1.  Të jetë në kushte shëndetësore që e lejojnë të kryejë detyrën përkatëse; 
1. Të mos jetë i dënuar me vendim të gjykatave shqiptare dhe/ose të huaja për vepra penale kundër personit, të kryera me dashje, sipas përcaktimeve në kreun II, të pjesës së posaçme të Kodit Penal;
1. Ndaj tij të mos jetë marrë masa disiplinore e largimit nga detyra; 
1. Të zotërojë minimalisht nivelin e diplomës Bachelor në fushën përkatëse;

B. Dokumentacioni, mënyra dhe afati i dorëzimit 
     Kandidatët duhet të dorëzojnë dokumentat si më poshtë: 
· Kërkesë me shkrim;
· Curriculum vitae;
· Certifikatë e  përbërjes familjare;
· Fotokopje e kartës së identitetit;
· Diplomë të noterizuar (bachelor);
· Listë e notave e noterizuar;
· Librezë pune ( në qoftë se ka punuar);
· Rekomandim nga punëdhënësi i mëparshëm (në qoftë se ka punuar);
· Vërtetim i gjendjes mjekësore;
· Vërtetim i gjendjes gjyqësore;
· Vërtetim gjykate dhe prokurorie;



Dokumentat duhet të dorëzohen me postë ose pranë Drejtorisë së Burimeve Njerëzore dhe Shërbimeve Mbështetëse pranë Bashkisë Pogradec brenda datës 16.11.2026.

Mungesa  e njërit prej dokumenteve të mësiperme apo pavlefshmëria e dokumenteve sjell skualifikimin e konkurrentit.


DREJTOR I BURIMEVE NJERËZORE DHE SHËRBIMEVE MBËSHTETËSE
LAURA ELMASLLARI

